Россис шина шарахь эшийра Наполеон. Муьлхха г1аттам хуьлда и Польшехь я Австрехь шарахь охьата1абора. Амма Кавказан т1ом шерашкахь боьдуш бара. Император Александр-11 муьлхха харж ян реза вара, х1уъа дина а ламарой муьт1ахь бан. Шен дедегара шега бирзина т1ом т1аьхьене бала лууш вацра иза. Нохчийчоьнан, Дег1астанан имам х1оьттиначу Шемала иттаннаш шераш дара дуьнено а хестош долу оьрсийн паччахьан эскарш хаьхкина лелош долу. И г1уллакх тардалийта йиш яцара Россин. Х1инццалц Кавказера хьал т1еман штабехь дуьйцуш хиллехь, беккъа инарлаш а кхойкхий, х1инца Малхбален халкъийн истори мел евзарг, бусалбанех х1ума хуушверг, оьрсийн бозбуанчаш, шайхаш, шаманаш цхьаьна бара кхайкхина.